ווהו! אנימציה נוספת. הפעם יש לנו כדור נע לאורך המסך,
ואתם חברים יודעים לעשות את זה.
יש לנו משתנה, "X", שמסמל את המיקום של הכדור, משתנה "Speed" שמסמל את המרחק שהכדור זז בכל פעם
ולולאת ה-draw המוכרת, בה אנו מציירים מחדש את הרקע כל פעם מחדש
מגדירים צבעי רקע ומציירים את האליפסה במיקום X, ובכל פעם מחדש,
אנחנו נשנה את ה-"X" לערך "X" הישן, בתוספת הערך "Speed". אם אני מקטינה את הערך "Speed",
אתם יכולים לראות שזה זז לאט יותר. אני יכולה לשים ערך שלילי, כך שזה יזוז לאחור, או שאני יכולה לשים אפס ואז הכדור יפסיק לזוז.
אבל כל עוד ערך המהירות אינו שווה לאפס,
בסופו של דבר הכדור יהיה מחוץ למסך.
ואני תמיד יכולה ללחוץ על הכפתור "אתחל" כדי להחזיר אותו, אבל אתם יודעים, אחרי זמן מה, זה קצת משעמם.
אתה מאתחל, ומאתחל...
אבל מה אתם אומרים על זה - כשהכדור מגיע לקצה הימני של המסך,
במקום לצאת מהקצה של המסך כמו שזה עושה עכשיו, אני רוצה שזה יסתובב.
ואני יודעת איך אני יכולה לסובב את הכדור, אני יכולה פשוט להגדיר את הערך "Speed" כ- (5-). אם אני מגדירה את המהירות בערך שלילי, הכדור ינוע אחרונית.
אבל הנה הבעיה.
אני רוצה לשנות את המהירות של הכדור רק אם הוא מגיע לקצה הימני.
המממ... אני חושב שכבר ציינתי את זה. אני רוצה לשנות את המהירות רק אם (IF) הכדור הגיע לקצה הימני.
זה נקרא - "הצהרת IF".
עד עכשיו, נתנו למחשב הוראות לרוץ לא משנה מה קורה.
"הצהרות IF" הן דרך לומר - "היי חבר, אני רוצה להריץ את הקוד הזה, אבל רק תחת הנסיבות הספציפיות האלה",
"אז תשנה את המהירות של הכדור רק אם הוא מגיע לקצה הימני".
וכך זה נראה בקוד.
כל מה שצריך לעשות זה להקליד "IF" ואז סוגריים (), ואז גרשיים " ".
בתוך הסוגריים נקליד את התנאי.
בתוך הגרשיים נקליד את הקוד שאנו רוצים שירוץ.
ככה זה עובד - "אם התנאי הזה נכון, אז הקוד הזה ירוץ. אם התנאי לא נכון, אל תטרח".
אז במקרה שלנו, התנאי הוא שהכדור יגיע לקצה הימני . איך אנחנו יכולים לדעת אם הכדור הגיע לקצה הימני?
יש לנו את הערך "X" שאומר לנו איפה הכדור נמצא, ואני יודעת שהקצה של שולחן העבודה הוא בנקודה 400 על ציר ה-X, אז בואו נראה.
כשערך "X" גדול מ-400, אנו יודעים שהכדור עבר את הקצה הימני.
אז בואו נראה איך זה עובד.
ובקוד שאנחנו צריכים להריץ, כמו שאמרנו קודם, אנו נשנה את המהירות. המהירות תהיה מינוס חמש (5-). נלחץ על "אתחל" ונראה מה קורה.
הפעם, כשהכדור מגיע לקצה הימני של המסך, הוא חוזר אחורנית! ייאייי!!
ואז זה ממשיך מחוץ למסך.
אבל זה בסדר, כי אנחנו נעשה את אותו הדבר גם בצד השני. אז הפעם, אנחנו רוצים לבדוק מתי הכדור מגיע לקצה השמאלי.
וכאן ערך "X" יהיה שלילי, ומה שאנחנו רוצים לעשות זה בעצם להפוך את המהירות לערך חיובי, לכן מהירות מקבלת את הערך 5.
יופי, ועכשיו אנחנו נלחץ על "אתחל", והפעם...
בוינג...
יש! זה עובד.
אני יודעת שאנחנו בודקים אם הכדור עובר את הקצוות, אבל זה מרגיש כאילו זה עובר קצת את הקצוות.
ואם אתם זוכרים, שני הערכים הללו שולטים במיקום בו מצוייר מרכז האליפסה.
אז עכשיו, ברגע שהמרכז מגיע לקצה, חצי מהאליפסה עוברת את הקצה.
אז אם אנחנו רוצים לתקן את זה, אנחנו צריכים לעצור את האליפסה קצת קודם. אז אם הקצה שלנו נמצא פה, ב-400, ואנחנו רוצים לעצור את האליפסה כשהיא מגיעה לכאן,
ואנחנו יכולים לראות מהקריאות לפונקציה שרוחב האליפסה הוא 50, זה אומר שהמרחק מהמרכז לקצה הוא 25.
אנחנו רוצים לעצור את האליפסה כשהמרכז מגיע ל-375, מכיוון שזה 400 מינוס 25.
במקום לבדוק אם הערך "X" גדול מ-400, אנחנו הולכים לבדוק אם "X" גדול מ-375.
במקום לבדוק עבור "X" קטן מ-0, אני אבדוק אם "X" קטן מ-25.
ועכשיו זה מושלם! יאיי! תראו את הכדור קופץ.